Požar, koji je oko podneva izbio u jednoj od kula "Beograda na vodi" je ugašen. Požar je izbio na terasi desetog sprata, odakle se proširio na jedanaesti, a gorela je izolacija.

Izvor: N1

Trojica radnika zatražila su medicinsku pomoć zbog gušenja dimom. Radnici imaju 67, 39 i 33 godine.

Gradonačelnik Beograda Siniša Mali rekao je da je istraga u toku i da se radovi na kuli A nastavljaju.

"Takve stvari se dešavaju", rekao je Mali, i poručio - "Nastavljamo da radimo i gradimo. Šteta je minimalna".

Dojava o izbijanju požara stigla je u 12.05, a vatrogasci i policija su ubrzo bili na terenu.

Požar je izbio na terasi na desetom spratu i ubrzo se proširio i na jedanaesti, a gusti crni dim je kuljao iz jedne od kula. Kako nezvanično saznajemo, zapalila se izolacija u zgradi, a MUP je saopštio da je istraga u toku i da će uskoro biti poznato više informacija.